苏轼
游山呈通判承议写寄参寥师?此诗为释道潜作
煌煌世胄余，夫子非碌碌。
由来有诗书，所以能绝俗。
得官本河朔，瓜期未易促。
扁舟下南来，逸驾追鸣鹄。
遇胜即徜徉，风餐兼露宿。
嗟余偶倾盖，一笑外羁束。
杖策每过従，相携访山谷。
东风披鲜云，绣错出林麓。
松门有时尽，幽景无断续。
崖转闻钟声，林疏见华屋。
衔山余落景，归迹犹踯躅。
谁云邺下欢，往事不可复。
吾曹二三事，取乐亦云足。
愿公寄新诗，一一能见录。
船头行北归，囊橐有美玉。
尘埃京洛人，亦与洗心目。